section_heading: Povijest
paragraph_text: GSTK Zagreb osnovan je davne 1948.godine. Sljedbenik je osnovanog kluba Grafičara, Borca, Poštara, a zatim Vjesnika te Večernjeg lista. U svojoj bogatoj tradiciji klub je osvojio 28 naslova klupskog nacionalnog prvaka te 8 naslova nacionalnog kupa. Na međunarodnoj sceni jedan je od najtrofejnijih klubova Hrvatske s osvojenih 5 naslova Europskog kupa prvaka te 2 pokala Europskog kupa Nancy Evans. Sudionik je Europske lige prvaka od 2000.godine do 2008.godine s najvećim rezultatom, trećim mjestom u 2005., za koju je klub bio nagrađen od grada Zagreba za Ekipu godine. U svojoj bogatoj povijesti boje kluba su branili legende hrvatskog športa kao što su: Josip Vogrinc, Zdenko Uzorinac, Željko Hrbud, Dragutin Šurbek, Antun Stipančić, Zlatko Čordaš, Zoran Primorac, Allan Bentsen te mnogi drugi igrači i igračice predvođeni velikim trenerima kao što su: Milan Štencel, Herman Vukušić, Goran Radanović. Ovo je samo dio povijesti kluba bogatog medaljama i peharima s Europskih i Svjetskih prvenstava. GSTK Zagreb je od osamostaljenja Republike Hrvatske 1991. godine osvojio 14 naslova državnih prvaka, dva nacionalna kupa, Kup Europskih prvaka 2001. godine te je višestruki prvak u mlađim kategorijama. 2009. godine klub je osvojio ekipne naslove u Hrvatskoj u svim kategorijama (ml.kadeti, kadeti, juniori i seniori).